Kolej Komuniti Rompin

**Kolej Komuniti Romnpin** merupakan satu sistem pendidikan tinggi di Malaysia di bawah pengurusan Jabatan Pengajian Kolej Komuniti (JPKK), Kementerian Pendidikan Malaysia.

### Sejarah Penubuhan
Kolej Komuniti Rompin dibina pada tahun 2003 di tapak seluas 15 ekar dalam mukim Kuala Rompin dengan kos pembinaan sebanyak RM13.9 juta. Terdapat 7 blok bangunan yang termasuk blok pentadbiran, makmal dan bengkel.

Pada peringkat awal, Kolej Komuniti Rompin beroperasi di Sekolah Menengah Teknik Sultan Haji Ahmad Shah, Jalan Endau-Rompin  dan  telah  berpindah  ke  kampus  tetap  di  Km5, Jalan Rompin-Pekan  mulai bulan  Ogos 2004. Kolej ini telah mula mengambil pelajar pertamanya pada seisi Jun 2003.
Sebagaimana Kolej Komuniti yang lain, Kolej Komuniti Rompin ditubuhkan untuk memberi peluang pendidikan dan latihan khusus kepada pelajar lepasan Sijil Pelajaran Malaysia (SPM) sebelum memasuki pasaran tenaga kerja. 

### Visi
Menjadi pusat perkembangan pendidikan dan kemahiran dengan
iltizam untuk membina komuniti yang berilmu seiring dengan falsafah pendidikan
kebangsaan.

### Misi
Meluaskan akses pendidikan, meningkatkan taraf sosio ekonomi
dan kesejahteraan masyarakat melalui program latihan, kemahiran dan
pembelajaran sepanjang hayat.

### Moto
"Peneraju Komuniti Berilmu Dan Berkemahiran"

### Objektif
·        
Melaksanakan kursus yang
dirancang dengan mewujudkan peluang membangunkan potensi dan mencapai
kecemerlangan untuk pelajar menengah dan masyarakat setempat melalui pendidikan
dan latihan yang dinamik dan berkualiti dengan:

·        
Menganjurkan dan mewujudkan
laluan alternative kepada lepasan menengah.

·        
Menganjur dan menyediakan
pendidikan sepanjang hayat dalam pembangunan komuniti berpengetahuan (learning
communities).

·        
Menyediakan latihan untuk
meningkatkan kemahiran (upskilling) dan melatih semula (reskilling) untuk
keperluan tenaga kerja setempat.

·        
Menyediakan rangkaian strategic
untuk pengukuhan aktiviti sosioekonomi dalam kalangan pelangan setempat dan
stakeholder.

### Program Yang Ditawarkan
Kini, Kolej Komuniti Rompin menawarkan kursus - kursus Sijil Kolej Komuniti Bermodular, SKK (M) :- 

•	Pemasangan Elektrik

•	Operasi Perhotelan

•	Kulinari

•	Servis Teknologi Penyejukan Dan Penyamanan Udara

•	Servis Kenderaan Ringan

Selain daripada itu, Kolej Komuniti Rompin juga menganjurkan kursus-kursus jangka pendek serta kursus dibawah Program Satu Malaysia bagi masyarakat setempat tanpa mengira usia dan bangsa untuk meningkatkan kemahiran dan pengetahuan serta sosioekonomi mereka melalui pendidikan sepanjang hayat yang fleksibel dan mudah akses.

### Struktur Kursus
·        
Tempoh minima kursus sijil ialah 2 tahun (4 semester) dan tempoh maksima 5
tahun (10 semester).

·        
1 semester bersamaan 6 bulan.

### Bayaran Yang Dikenakan
Yuran Pengajian : RM 200.00 setiap semester pengajian.

### Kemudahan Asrama
Kolej Komuniti Rompin menyediakan asrama. 

### Bantuan Kewangan
Pelajar layak memohon pinjaman Tabung Pinjaman Pelajaran KPTM atau bantuan
Kewangan/ biasiswa/ pinjaman dari mana-mana penaja yang lain. Elaun sebanyak
RM250 akan diberi kepada pelajar yang layak.

### Syarat Kelayakan Masuk
Calon mestilah WARGANEGARA Malaysia.

Lulus peperiksaan SIJIL PELAJARAN MALAYSIA (SPM) atau SIJIL PELAJARAN
MALAYSIA VOKASIONAL (SPMV) Lulus Bahasa Melayu.